laion/Wikipedia-Exotic huggingface dataset:
আল বিদ্দা স্পোর্টস ক্লাব

আল বিদ্দা স্পোর্টস ক্লাব (আরবি: نادي البدع الرياضي, ইংরেজি: Al Bidda SC; সাধারণত আল বিদ্দা এসসি অথবা শুধুমাত্র আল বিদ্দা নামে পরিচিত) হচ্ছে দোহা ভিত্তিক একটি কাতারি পেশাদার ফুটবল ক্লাব। এই ক্লাবটি বর্তমানে কাতারের দ্বিতীয় স্তরের ফুটবল লীগ কাতারি দ্বিতীয় বিভাগে প্রতিযোগিতা করে। এই ক্লাবটি ২০১৫ সালে প্রতিষ্ঠিত হয়েছে। বর্তমানে এই ক্লাবের ম্যানেজারের দায়িত্ব পালন করছেন কাতারি সাবেক ফুটবল খেলোয়াড় সামি সালাহউদ্দিন এবং সভাপতির দায়িত্ব পালন করছেন শেখ ফাহাদ মুহাম্মদ ফাহাদ। সুলতান সালিহ, মুহাম্মদ ইজ্জুলউদ্দিন, আব্দুলআজিজ আল-হারকান, আব্দুলরহমান আহমেদ জাসিম এবং আব্দুল্লাহ আলি আব্বাদের মতো খেলোয়াড়গণ আল বিদ্দার জার্সি গায়ে মাঠ কাঁপিয়েছেন। "QFA accords Al Bidda club status"। Qatar Football Association। ৮ সেপ্টেম্বর ২০১৮। সংগ্রহের তারিখ ১৯ জানুয়ারি ২০১৯।  "আল বিদ্দা"। ট্রান্সফারমার্কেট (ইংরেজি ভাষায়)। সংগ্রহের তারিখ ১৩ মে ২০২১।  কাতার ফুটবল অ্যাসোসিয়েশনের ওয়েবসাইটে আল বিদ্দা স্পোর্টস ক্লাব[স্থায়ীভাবে অকার্যকর সংযোগ] (ইংরেজি) (আরবি)
আল ওয়াব স্পোর্টস ক্লাব

আল ওয়াব স্পোর্টস ক্লাব (আরবি: نادي الوعب الرياضي, ইংরেজি: Al-Waab SC; সাধারণত আল ওয়াব এসসি অথবা শুধুমাত্র আল ওয়াব নামে পরিচিত) হচ্ছে আল ওয়াব ভিত্তিক একটি কাতারি পেশাদার ফুটবল ক্লাব। এই ক্লাবটি বর্তমানে কাতারের দ্বিতীয় স্তরের ফুটবল লীগ কাতারি দ্বিতীয় বিভাগে প্রতিযোগিতা করে। এই ক্লাবটি ২০১৪ সালে আল নাসর স্পোর্টস ক্লাব নামে প্রতিষ্ঠিত হয়েছে। মুহাম্মদ মুবারক বুদাউদ, সালেহ আনাদ আল দেরে, জাসিম মুহাম্মদ আল জাবির, আব্দুলরহমান মিসবাহ এবং মুহাম্মদ মাহজুব হাসানের মতো খেলোয়াড়গণ আল ওয়াবের জার্সি গায়ে মাঠ কাঁপিয়েছেন। "আল ওয়াব"। ট্রান্সফারমার্কেট (ইংরেজি ভাষায়)। সংগ্রহের তারিখ ১৩ মে ২০২১।  "تغيير اسم فريق النصر الذي تم الاعلان عن انضمامه مؤخراً لدوري_الدرجة_الثانية ليصبح اسمه نادي الوعب"।  কাতার ফুটবল অ্যাসোসিয়েশনের ওয়েবসাইটে আল ওয়াব স্পোর্টস ক্লাব[স্থায়ীভাবে অকার্যকর সংযোগ] (ইংরেজি) (আরবি)
আল জাইশ স্পোর্টস ক্লাব

আল জাইশ স্পোর্টস ক্লাব (আরবি: نادي الجيش الرياضي‎, ইংরেজি: El Jaish SC; সাধারণত আল জাইশ এসসি অথবা শুধুমাত্র আল জাইশ নামে পরিচিত) দোহা ভিত্তিক একটি কাতারি পেশাদার ফুটবল ক্লাব ছিল। এই ক্লাবটি ২০০৭ সালের জুলাই মাসে আল জাইশ স্পোর্টস ক্লাব নামে প্রতিষ্ঠিত হয়েছিল। ১২,০০০ ধারণক্ষমতাবিশিষ্ট আব্দুল্লাহ বিন খলিফা স্টেডিয়ামে এই দলটি তাদের সকল হোম ম্যাচ আয়োজন করতো। ১০ বছর যাবত কার্যক্রম পরিচালনার করার পর এই ক্লাবটি ২০১৭ সালের জুলাই মাসে বিলুপ্ত হয়েছে। ঘরোয়া ফুটবলে, আল জাইশ সর্বমোট ৪টি শিরোপা জয়লাভ করেছে; যার মধ্যে ১টি কাতারি স্টার্স কাপ এবং ১টি কাতারি দ্বিতীয় বিভাগ শিরোপা রয়েছে। মুহাম্মদ মিসনানি, মাকিদ মুহাম্মদ, সর্দার রাশিদভ, ওয়াগনের এবং রোমারিনিয়োর মতো খেলোয়াড়গণ আল জাইশের জার্সি গায়ে মাঠ কাঁপিয়েছেন। "Archived copy"। জানুয়ারি ২৬, ২০১৬ তারিখে মূল থেকে আর্কাইভ করা। সংগ্রহের তারিখ ডিসেম্বর ২৪, ২০১৪।  "আল জাইশের স্টেডিয়াম"। ট্রান্সফারমার্কেট (ইংরেজি ভাষায়)। সংগ্রহের তারিখ ১৩ মে ২০২১।  দাপ্তরিক ওয়েবসাইট (ইংরেজি)
প্রজাপতির নির্বন্ধ

প্রজাপতির নির্বন্ধ রবীন্দ্রনাথ ঠাকুর কর্তৃক বাংলা ভাষায় রচিত একটি হাস্যরসাত্মক উপন্যাস। এটি ১৯০৮ খ্রিষ্টাব্দে প্রকাশিত হয়। এটি ১৩১১ বঙ্গাব্দে রবীন্দ্র-গ্রন্থাবলী ('হিতবাদীর উপহার') সংকলনে চিরকুমার সভা নামে প্রকাশিত হয়। পরে চিরকুমার সভা নামে এই উপন্যাসের নাট্যরূপটি ১৩৩২ বঙ্গাব্দে প্রকাশিত হয়। এটি সর্বমোট ১৬টি পরিচ্ছেদে বিভক্ত। প্রজাপতির নির্বন্ধ। editionNEXT.com। ২০১৪-০৮-০১।  "রবীন্দ্রনাথ ঠাকুর"। সংগ্রহের তারিখ ২০২১-০৫-১৬।  "Bengali"। www.visvabharati.ac.in। সংগ্রহের তারিখ ২০২১-০৫-১৬।  "Rabindranath Tagore"। poetrabindranathtagore.tripod.com। সংগ্রহের তারিখ ২০২১-০৫-১৬।  উইকিসংকলনে "প্রজাপতির নির্বন্ধ" রবীন্দ্র রচনাবলী
সেন্থিলনগর

সেন্থিলনগর দক্ষিণ ভারতের তামিলনাড়ু রাজ্যের চেন্নাই জেলার একটি অঞ্চল। এটি পূর্বে তিরুভেলুর জেলার কোলাতুর অঞ্চলের অন্তর্ভুক্ত ছিল চেন্নাই জেলার অংশীভূত হওয়ার পর একটি আবাড়ি প্রশাসনিক ক্ষেত্রের অন্তর্ভুক্ত হয়। এই লোকালয়টি অম্বাত্তুর এবং আবাড়ি রেলওয়ে স্টেশন-এর মাঝে চেন্নাই শহরের উত্তর-পশ্চিমদিকে অবস্থিত। মূলত আবাসিক পরিসংখ্যান এর উপর ভিত্তি করে এই লোকালয়টি গড়ে উঠছে।‌ বলমপুরী বিনায়ক মন্দির, তিরুমুল্লাইবায়ল রেলওয়ে স্টেশন, রঙ্গস্বামী ও কলাইমাগল মেট্রিকুলেশন স্কুল, আন্না অডিটোরিয়াম এই লোকালয়ের মূল আকর্ষণ ও প্রতিষ্ঠান। এছাড়াও রয়েছে ভৌগোলিক কারণে বিখ্যাত একটি বটগাছ, যা "আল মরম" নামে পরিচিত। নিকটতম রেলস্টেশনটি হলো তিরুমুল্লাইবায়ল রেলওয়ে স্টেশন। এটি নর্দান গ্র্যান্ড ট্রাঙ্ক রোড (এটি ১৬ নং জাতীয় সড়কের অংশ) ২০০ ফিট রোড এর পাশে মহাত্মা গান্ধী মূল সড়কের থেকে ৫০০ মিটার দূরে অবস্থিত। সড়কপথে এটি চেন্নাই সেন্ট্রাল থেকে ২২ কিলোমিটার চেন্নাই বাইপাস থেকে ৪ কিলোমিটার এবং চেন্নাই আন্তর্জাতিক বিমানবন্দর থেকে ২৪ কিলোমিটার দূরে অবস্থিত। অম্বাত্তুর ও তিরুমুল্লাইবায়ল রয়েছে ২.৫ ও ২.২ কিলোমিটার দূরত্বের মধ্যে।‌‌ নিকটে অবস্থিত চেন্নাই বাইপাস ব্যাঙ্গালোর হাইওয়ে জিএসটি রোড এবং কলকাতা হাইওয়ের জংশন। ১৯৭০ খ্রিস্টাব্দের পর তামিলনাড়ু গৃহ মন্ত্রণালয়ের উদ্যোগে লোকালয়ের যথেষ্ট উন্নতি সাধন হয়। সড়ক ব্যবস্থা চিকিৎসা ব্যবস্থা অর্থনৈতিক কমপ্লেক্স তৈরী স্কুল কলেজ অডিটোরিয়াম বাস স্ট্যান্ড খেলার মাঠ প্রভৃতি সুযোগ সুবিধা তৈরি হতে থাকে। চেন্নাই এমটিসি বাস পরিষেবার মাধ্যমে এটি চেন্নাই সেন্ট্রাল, মন্দাবেলী, মীঞ্জুর, ত্যাগরায়নগর, গিণ্ডি, তিরুমুল্লাইবায়ল, তিরু ভি কল্যাণসুন্দরম নগর, পাড়িয়ানলুর, মূলকড়াই, আম্বাত্তুর ছাড়াও শহরের অভ্যন্তরে এবং শহরের বাইরের জেলার বিভিন্ন অংশের সঙ্গে যুক্ত। এটি আবাড়ি পৌরসভার ১১ নং ওয়ার্ড ও এর ওয়ার্ড কাউন্সিলর হলেন শ্রী সি. গোপালকৃষ্ণণ। https://www.thehindu.com/news/cities/chennai/survivors-of-time-long-before-chennai-there-stood-a-tree/article2141956.ece/amp/ "National Highways Development Project Map"। National Highways Authority of India। ২২ এপ্রিল ২০১৭ তারিখে মূল থেকে আর্কাইভ করা। সংগ্রহের তারিখ ২১ এপ্রিল ২০১৭।  https://chennaicitybus.in/bus-stop/senthil-nagar/ https://cdn.s3waas.gov.in/s39431c87f273e507e6040fcb07dcb4509/uploads/2018/09/2018090546.pdf&ved=2ahUKEwjc1Pr3iM_wAhU873MBHRbXCzUQFjAAegQIBBAC&usg=AOvVaw3Pw7Bq0co7B0xq0ta33rzb[স্থায়ীভাবে অকার্যকর সংযোগ]
শিকারী সম্প্রসারণ

শিকারী সম্প্রসারণ বা শিকারী সম্পৃক্তি এক ধরনের শিকারী বিরোধী অভিযোজন প্রক্রিয়া যেখানে শিকার শিকারীদের থেকে রক্ষা পাওয়ার উদ্দেশ্যে ঘনবসতিপূর্ণ এলাকায় জড় হয় যেখানে তার সাথে শিকারীর আরো শিকার বসবাস করে যেন শিকারের সম্পূর্ণ অঙ্গ শিকার ভক্ষণ করতে না পারে। কারন ঘন এলাকাটিতে শিকারীর জন্য অনেক শিকার একত্রে থাকে যে জন্য এমন একটা সম্ভাবনা থেকেই যায় যে কিছু কিছু শিকারের সম্পূর্ণ দেহ হয়ত শিকার ভক্ষণ করার আগেই তার পেট ভরে যাবে। বিভিন্ন উদ্ভিদ, কীট-পতঙ্গ ও মাছ এরূপ অভিযোজন প্রক্রিয়ায় অভ্যস্ত। প্রক্রিয়াটিকে শিকারীদের হাত থেকে বাঁচার জন্য শিকারের আশ্রয়স্থল হিসেবে বিবেচনা করা যায়। যেহেতু শিকারীর খাদ্য বৃদ্ধি পেতে থাকে, তাই শিকারীটির বেঁচে থাকা, বৃদ্ধি ও জনন সম্ভাবনা সেই এলাকায় বেড়ে যায়। যা হোক, ধীরে ধীরে শিকারীর খাদ্য বাড়তে বাড়তে এমন পর্যায়ে চলে আসে যখন শিকারী আর ভক্ষণ করতে পারে না। শিকারীটি তখন খাদ্য ভক্ষন থামিয়ে দেয়। এই বৈশিষ্ট্য টাইপ ২ কার্যকরী সাড়া -এর মধ্যে সুস্পষ্টভাবে পরিলক্ষিত। শিকারীর প্রজন্মকাল-এর উপর ভিত্তি করে শিকার প্রাণী কোনো স্থানে নিজেদের সংখ্যাও বাড়িয়ে তোলে (সংখ্যাগত সাড়া)। এরূপ চিত্র স্পষ্টভাবে প্রতীয়মান হয় কোনো বনের ফল গাছের বীজ বপনের ক্ষেত্রে। কখনো কখনো বনের এক প্রজাতির গাছই বনের অধিকাংশ ফল জন্ম দেয়। অতি ফুলায়ন ও ফলায়ন প্রক্রিয়া বাঁশেরা অনুসরণ করে। যার ফলে তাঁদের সংখ্যা বৃদ্ধি পায় এবং মৃত্যুসময় বিরতি অধিক হয়। Williams KS, Smith KG, Stephen FM (১৯৯৩)। "Emergence of 13-Yr Periodical Cicadas (Cicadidae: Magicicada): Phenology, Mortality, and Predators Satiation"। Ecology। 74 (4): 1143। আইএসএসএন 0012-9658। জেস্টোর 1940484। ডিওআই:10.2307/1940484।  Molles, Manuel C. Jr. (২০০২)। Ecology: Concepts and Applications (International সংস্করণ)। New York: The McGraw-Hill Companies, Inc.। পৃষ্ঠা ]। আইএসবিএন 0-07-112252-4।  Begon M, Harper JL, Townsend CR (১৯৯৬)। Ecology: individuals, populations, and communities (Third সংস্করণ)। Cambridge, Massachusetts, USA: Blackwell Science Ltd.।
নির্মলকুমার সিদ্ধান্ত

নির্মলকুমার সিদ্ধান্ত (ইংরেজি: Nirmalkumar Sidhanta) (১৩০০ ব - ৩ পৌষ ১৩৬৮ ব) ছিলেন একজন  ইংরাজী সাহিত্যের বিশিষ্ট ভারতীয়  বাঙালি পণ্ডিত। ভারতে ডিরেক্ট মেথড-এ ইংরাজী শিক্ষা প্রবর্তনে তিনি ছিলেন অন্যতম পথিকৃৎ। ১৯৫৯ খ্রিস্টাব্দে ভারত সরকার তাঁকে পদ্মভূষণ সম্মানে ভূষিত করে।    নির্মলকুমার সিদ্ধান্তর জন্ম বৃটিশ ভারতের উত্তর প্রদেশের  আগ্রায়। তাঁদের আদি নিবাস ছিল অধুনা পশ্চিমবঙ্গের বাঁকুড়া জেলার সোনামুখীতে। প্রাথমিক পড়াশোনা আগ্রা ও বাঁকুড়া জেলা স্কুলে। তারপর কলকাতার স্কটিশ চার্চ কলেজে। ১৯১৫ খ্রিস্টাব্দে তিনি কেমব্রিজ বিশ্ববিদ্যালয়ে ইংরাজী সাহিত্যের ছাত্ররূপে প্রবেশ করে ১৯১৮ খ্রিস্টাব্দে বি.এ পরীক্ষায় প্রথম শ্রেণীতে প্রথম স্থান অধিকার করে রেকর্ড স্থাপন করেন। ১৯২০ খ্রিস্টাব্দে এম.এ পরীক্ষাতেও প্রথম হন। ১৯২২ খ্রিস্টাব্দে লন্ডন বিশ্ববিদ্যালয়ের লেকচারার হিসাবে কর্মজীবন শুরু করেন। ১৯৫৫ খ্রিস্টাব্দের ১৫ ই মে হতে ১৯৬০ খ্রিস্টাব্দের ৯ই অক্টোবর পর্যন্ত তিনি কলকাতা বিশ্ববিদ্যালয়ের উপাচার্য ছিলেন। তার এই সময়ে বিশ্ববিদ্যালয়ের সিনেট হল ভাঙার জন্য 'বিশ্ববিদ্যালয়ের কালাপাহাড় ' এই দুর্নাম পেয়েছিলেন। ১৯৬০ খ্রিস্টাব্দে  তিনি দিল্লি বিশ্ববিদ্যালয়ের উপাচার্য নিযুক্ত হন। দেশে ইংরাজী শিক্ষাদানের জন্য ডিরেক্ট মেথড-এর ব্যবহারের অগ্রণী ভূমিকা নিয়েছিলেন তিনি। ইউরোপে, আমেরিকা ও দূরপ্রাচ্যের দেশসমূহে  শিক্ষক প্রতিনিধিরূপে ভারতের প্রতিনিধিত্ব করেন। ভারতের বিভিন্ন শিল্প, সাহিত্য সংস্কৃতির সঙ্গে যুক্ত ছিলেন। তার রচিত "হিরোইক এজ" প্রাচীন ভারতীয় সংস্কৃতির উপর এক মূল্যবান গ্রন্থ। রবীন্দ্রনাথ ঠাকুরের ঘনিষ্ঠ ও রবীন্দ্রসংগীতের প্রখ্যাত শিল্পী চিত্রলেখা সিদ্ধান্ত  (১৮৯৮ - ১৯৭৪) ছিলেন তার স্ত্রী। ১৯৫৯ খ্রিস্টাব্দে ভারত সরকারের পদ্মভূষণ সম্মানে ভূষিত হন। ১৯৬১ খ্রিস্টাব্দে তিনি কলকাতা বিশ্ববিদ্যালয়ের সাম্মানিক ডি.লিট সম্মানে ভূষিত হন। Teaching Staff: English in 175th Year Commemoration Volume. Scottish Church College, April 2008. page 572 সুবোধ সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, আগস্ট  ২০১৬, পৃষ্ঠা ৩৬৪, আইএসবিএন ৯৭৮-৮১-৭৯৫৫-১৩৫-৬ "Appointment and procedure --- from Government of India website"। ২৩ ফেব্রুয়ারি ২০১২ তারিখে মূল থেকে আর্কাইভ করা। সংগ্রহের তারিখ ১৬ মে ২০২১।  List of Vice Chancellors of the University of Calcutta His wife Chitralekha Sidhanta (1898-1974) was a renowned exponent of Rabindra Sangeet, a close associate of Rabindranath Tagore. She was one of those very few who popularised Tagore's songs to the masses. ওয়েব্যাক মেশিনে আর্কাইভকৃত ৮ আগস্ট ২০১১ তারিখে "Padma Bhushan awardees"। ৪ সেপ্টেম্বর ২০১২ তারিখে মূল থেকে আর্কাইভ করা। সংগ্রহের তারিখ ১৬ মে ২০২১।  Honoris Causa ওয়েব্যাক মেশিনে আর্কাইভকৃত ৮ আগস্ট ২০১১ তারিখে
নওয়াব মোশাররফ হোসেন

মোশাররফ হোসেন (১৮৭১ – ১৫ নভেম্বর ১৯৬৬) একজন ভারতীয় মুসলিম লীগের রাজনীতিবিদ এবং বেঙ্গল প্রেসিডেন্সি সরকারের সাবেক মন্ত্রী ছিলেন। মোশাররফ ১৮৭১ সালে ব্রিটিশ ভারতের বেঙ্গল প্রেসিডেন্সীর কুমিল্লার চৌদ্দগ্রাম উপজেলার চিওড়া কাজী পরিবারে জন্মগ্রহণ করেন। তার বাবা কাজী মোকাররাম আলী কুমিল্লা জজ কোর্টের আইনজীবী ছিলেন। তিনি ১৮৯৯ সালে হুগলি মহসিন কলেজ থেকে বি.এ পাশ করেন। তিনি কলকাতা বিশ্ববিদ্যালয় থেকে আইন বিষয়ে স্নাতক সম্পন্ন করেন। স্নাতক হওয়ার পর তিনি ফয়জুননেসা বেগমকে বিয়ে করেন। তার স্ত্রী একজন চা রোপণকারীর মেয়ে ছিলেন যার মাধ্যমে তিনি জলপাইগুড়িতে চা এস্টেট উত্তরাধিকার সূত্রে পেয়েছিলেন। মোশাররফ জলপাইগুড়ি জেলা বারে তার আইনি কর্মজীবন শুরু করেছিলেন। ১৯১৮ সালে তিনি বঙ্গীয় আইন পরিষদের সদস্য নির্বাচিত হন। তিনি আইন পরিষদের ভেতর ও বাইরে মুসলিমদের স্বার্থ সংরক্ষণের জন্য চেষ্টা চালান। তিনি ১৯২৩ থেকে ১৯৩৬ সাল পর্যন্তও বঙ্গীয় আইন পরিষদের সদস্য দায়িত্ব পালন করেন। ১৯২৬ সালে ব্রিটিশ সরকার তাকে খান বাহাদুর ও নবাব উপাধি দেন। ১৯২৭ সালে তিনি বাংলার শিক্ষা মন্ত্রী ছিলেন। তিনি বাধ্যতামূলক বিনামূল্যে প্রাথমিক শিক্ষা বিল পাস করতে সহায়তা করেছিলেন। তিনি বেঙ্গল ইউনাইটেড মুসলিম পার্টির সহ-সভাপতি হিসেবে দায়িত্ব পালন করেন। মোশাররফ ১৯৩৬ সালে নির্দলীয় প্রার্থী হিসেবে পুনরায় নির্বাচিত হন। নির্বাচনের পর তিনি মুসলিম লীগে যোগ দেন। ১৯৩৭ থেকে ১৯৪১ সাল পর্যন্ত তিনি আইন ও বিচার মন্ত্রণালয়ের মন্ত্রী ছিলেন। ১৯৪৩ থেকে ১৯৪৫ সাল পর্যন্ত তিনি অন্য মন্ত্রণালয়ের দায়িত্বে ছিলেন। তিনি পাকিস্তান আন্দোলনের একজন উকিল ছিলেন। দেশভাগের পর তিনি ভারতেই ছিলেন। তিনি পশ্চিমবঙ্গের বিধান সভার সদস্য হিসেবে দীর্ঘকাল দায়িত্ব পালন করেন। ১৯৬৬ সালের ১৫ নভেম্বর মোশাররফ মারা যান। মুহম্মদ আবদুস সালাম (২০১২)। "হোসেন, নওয়াব মুশাররফ"। ইসলাম, সিরাজুল; মিয়া, সাজাহান; খানম, মাহফুজা; আহমেদ, সাব্বীর। বাংলাপিডিয়া: বাংলাদেশের জাতীয় বিশ্বকোষ (২য় সংস্করণ)। ঢাকা, বাংলাদেশ: বাংলাপিডিয়া ট্রাস্ট, বাংলাদেশ এশিয়াটিক সোসাইটি। আইএসবিএন 9843205901। ওএল 30677644M। ওসিএলসি 883871743।
স্যাম হ্যারিস

স্যামুয়েল বেনজামিন হ্যারিস( ইংরেজিঃ Samuel Benjamin Harris, জন্মঃ এপ্রিল ৯, ১৯৬৭) একজন মার্কিন লেখক, দার্শনিক এবং স্নায়ুবিজ্ঞানী। তিনি নানা বিষয় নিয়ে লিখে থাকেন, তার মধ্যে আছে যৌক্তিকতা,ধর্ম, নীতিশাস্ত্র, স্বাধীন ইচ্ছাশক্তি, ধ্যান, দর্শন, রাজনীতি , সন্ত্রাসবাদ এবং কৃত্রিম বুদ্ধিমত্তা । হ্যারিস খ্যাতি অর্জন করেছেন ধর্মের সমালোচনা করে, বিশেষত ইসলামকে নিয়ে সমালোচনায়, তিনি নাস্তিক্যবাদের চার ঘোরসওয়ারের একজন , বাকিরা হলেন জীববিজ্ঞানী রিচার্ড ডকিন্স, দার্শনিক ড্যানিয়েল ডেনেট, এবং সাংবাদিক ক্রিস্টোফার হিচেন্স। তাঁর প্রাতিষ্ঠানিক শিক্ষা দর্শন এবং বোধনমূলক স্নায়ুবিজ্ঞান। হ্যারিসের প্রথম বই বিশ্বাসের সমাপ্তি(The End of Faith,২০০৪ সালে প্রকাশিত) প্রথম নন-ফিকশন হিসেবে পেন/মার্থা আল্ব্রান্ড পুরস্কার পায়। বইটি নিউ ইয়র্ক টাইমস সর্বাধিক বিক্রীত তালিকায় ৩৩ সপ্তাহ ধরে ছিলো। হ্যারিস পর্যায়ক্রমে আরো ছয়টি বই প্রকাশ করেনঃ ২০০৬ সালে, এক খ্রিষ্টান জাতির প্রতি পত্র(Letter to a Christian Nation) , ২০১০ সালে নৈতিক চিত্রপটঃ কীভাবে বিজ্ঞান মানব মূল্যবোধ নির্ধারণ করতে পারে(The Moral Landscape: How Science Could Determine Human Values), ২০১০ সালে দীর্ঘায়িত প্রবন্ধ শায়িত(Lying), ২০১২ সালে পুস্তিকা স্বাধীন চিন্তা(Freewill), ২০১৪ সালে জাগরণঃ ধর্ম ব্যতিরেকে আধ্যাত্নিকতার চর্চায় মানবজাতির পথনির্দেশ( Waking Up: A Guide to Spirituality Without Religion) এবং সর্বশেষ ২০১৪ সালে ব্রিটিশ লেখক মজিদ নেওয়াজ এর সাথে যৌথভাবে ইসলাম এবং সহনশীলতার ভবিষ্যতঃ একটি সংলাপ(Islam and the Future of Tolerance: A Dialogue)। ২০১৫ সাল পর্যন্ত হ্যারিসের লেখনী ২০ টি ভাষায় অনূদিত হয়েছে। তিনি ঈশ্বর ও ধর্ম নিয়ে প্রখ্যাত ব্যক্তিত্বদের সাথে আলোচনা ও বিতর্কে নিয়মিত অংশ নিয়েছেন, যাদের মধ্যে আছেন উইলিয়াম লেন ক্রেইগ, জর্ডান পিটারসন, রিক ওয়ারেন, অ্যানড্র সুলিভান, রেজা আজলান, দ্বীপক চোপড়া এবং জিন হাউস্টন। ২০১৮ সালের সেপ্টেম্বরে তিনি একটি ধ্যান বিষয়ক অ্যাপ চালু করেছেন,' স্যাম হ্যারিসের সাথে জেগে ওঠো '। হ্যারিস ৯ এপ্রিল ১৯৬৭ সালে লস অ্যাঞ্জেলেস এ জন্মগ্রহণ করেন। তিনি অভিনেতা বার্কেলে হ্যারিস এবুং টিভি পরিচালক সুসান হ্যারিসের পুত্র। তাঁর বাবা নর্থ ক্যারোলাইনা তে জন্ম নেন এবং তাঁর মা ইহুদী পরিবারের তবে ধার্মিক ছিলেন না। হ্যারিসের ২ বছর বয়সে তার মা-বাবার ছাড়াছাড়ির পর তিনি মার কাছে লালিত হন। তার শৈশব পুরোপুরি ধর্মনিরপেক্ষতায় কেটেছে, তার মা-বাবা ধর্মীয় বিষয়াদি নিয়ে খুবই কম আলোচনা করতেন, যদিও তিনি নাস্তিক হিসেবে বেড়ে ওঠেন নি। তিনি প্রাথমিকভাবে ইংরেজিতে পড়াশোনা করেছিলেন। পরে স্ট্যানফোর্ড বিশ্ববিদ্যালয়ে তিনি দর্শন সম্বন্ধীয় সমস্যা নিয়ে আগ্রহী হয়ে ওঠেন । একধরনের ড্রাগের মস্তিষ্কে ক্রিয়াকলাপ সম্পর্কে জানতে পেরে তিনি এ নিয়ে আগ্রহী হয়েছিলেন, ভাবছিলেন যদি ড্রাগ ব্যবহার ছাড়াই যদি আধ্যাত্নিক অনুভূতি লাভ করা যায়। দ্বিতীয় বর্ষে স্ট্যানফোর্ড ছেড়ে তিনি ভারত ও নেপালে পাড়ি জমান, হিন্দু এবং বৌদ্ধ সন্ন্যাসীদের নিকট ধ্যানচর্চার প্রশিক্ষণ নিতে। এগারো বছর পর তিনি স্ট্যানফোর্ডে ফিরে আসেন, দর্শনে বিএ ডিগ্রি সমাপ্ত করেন ২০০০ সালে। হ্যারিস তাঁর প্রথম বই বিশ্বাসের সমাপ্তি লেখা শুরু করেন ১১ সেপ্টেম্বর হামলার পর থেকেই। তিনি পিএইচডি সম্পন্ন করেন কগনিটিভ নিউরোসাইন্সে ।
লেকিপ

লেকিপ (ফরাসি উচ্চারণ: ​[lekip], ফরাসি: L'Équipe) হলো একটি ফরাসি দেশব্যাপী প্রকাশিত দৈনিক সংবাদপত্র, যা মূলত খেলাধুলার প্রতি নিবেদিত। এই সংবাদপত্রের মালিক ফিলিপ আমোরি সংস্করণ। এই সংবাদপত্রটি ফুটবল, রাগবি, মোটরস্পোর্ট এবং সাইক্লিংয়ের সংবাদ প্রকাশের জন্য জনপ্রিয়। এর পূর্বসূরি ছিল লোতো, যা একটি সাধারণ ক্রীড়া সংবাদপত্র ছিল, যার নাম কোনও সংকীর্ণ আগ্রহের চেয়ে গাড়ি দৌড়ের সময়টির উত্তেজনাকে প্রতিফলিত করতো। লোতো ১৯০৩ সালে ট্যুর দ্য ফ্রান্সের সাইক্লিং প্রতিযোগিতার উদ্ভব করেছিল, যা একটি সার্কুলেশন বুস্টার হিসেবে কাজ করেছিল। প্রতিযোগিতার প্রধানের হলুদ জার্সি (ফরাসিতে মেলো জোন) ১৯১৯ সালে চালু করা হয়েছিল, সম্ভবত স্বতন্ত্র হলুদ নিউজপ্রিন্ট কাগজ প্রতিফলিত করার জন্য তার উপর লোতো প্রকাশিত হয়েছিল। উক্ত প্রতিযোগিতাটি শেষ পর্যন্ত উয়েফা চ্যাম্পিয়নস লীগে পরিণত হয়েছিল, যা লেকিপের সাংবাদিক গাব্রিয়েল হানোতের উদ্যোগ ছিল। ১৯৪৬ সালের ২৮শে ফেব্রুয়ারি তারিখ হতে এই সংবাদপত্রটি সপ্তাহে তিনবার প্রকাশিত হয়েছিল। ১৯৪৬–১৯৮৪: জ্যাক গোদে ১৯৮৪–১৯৯৩: জঁ-পিয়ের কুরকোল ১৯৯৩–২০০২: পল রুসেল ২০০৩–২০০৮: ক্রিস্তোফ চেনুত ২০০৮–বর্তমান: ফ্রঁসোয়া মোরিনিয়ের ১৯৪৬–১৯৫৪: মার্সেল ওগের ১৯৫৪–১৯৭০: গাস্তোঁ মেয়ের ১৯৭০–১৯৮০: এদুয়ার সিদলার ১৯৮০–১৯৮৭: রবার্ট পারিয়েন্ত ১৯৮৭–১৯৮৯: অঁরি গার্সিয়া ১৯৮৯–১৯৯০: নোল কুদেল ১৯৯০–১৯৯২: জেরার এর্নোল ১৯৯৩–২০০৩: জেরোম বুরু ২০০৩–বর্তমান: ক্লদ দ্রুসেঁ এবং মিশেল দালোনি John Tebbel (২০০৩)। "Print Media. France"। Encyclopedia Americana। ৯ মে ২০১৯ তারিখে মূল থেকে আর্কাইভ করা। সংগ্রহের তারিখ ১ নভেম্বর ২০১৪।  দাপ্তরিক ওয়েবসাইট (ফরাসি) (ইংরেজি)
নোমান গ্রুপ

নোমান গ্রুপ বস্ত্র ও পোশাক খাতের একটি বৃহত্তম বাংলাদেশী ব্যবসায়িক গোষ্ঠী। এর কোম্পানিগুলো সারা বিশ্বে বছরে প্রায় ১ বিলিয়ন ডলার মূল্যের টেক্সটাইল ও পোশাক জাতীয় পণ্য রপ্তানি করে এবং প্রায় ৭০,০০০ লোক এই সংস্থাটিতে কাজ করে। নোমান গ্রুপ এর ক্রেতাগুলোর মধ্যে IKEA, Target Corporation, Ernsting’s family GmbH & Co. KG, JC Penney, GAP Inc., Tesco, Li & Fung, Otto Group, American Eagle Outfitters, Carrefour, The Walt Disney Company, Nike, Zara, Mango, Uniqlo, Walmart, Kmart, PVH, Nitori, Esprit Holdings, and HEMA ইত্যাদি উল্লেখ্যযোগ্য। এটি ১৯৬৮ সালে প্রতিষ্ঠিত হয়। এটি ছিল বাংলাদেশের বৃহত্তম সমন্বিত টেক্সটাইল গ্রুপ। ২০১১ সালে নোমান গ্রুপ ছয়টি টেক্সটাইল কারখানা চালু করেছিল; এই সময়ে কোম্পানিটি ১৯টি কারখানা পরিচালনা করে যেখানে প্রায় ৪০,০০০ লোক কাজ করে। ২০১২ সালে নোমান গ্ৰুপ একটি তোয়ালে কারখানা চালু করে। ২০১৫ সালের মধ্যে কোম্পানিটি ২৮টি কারখানা পরিচালনা এবং আরও পাঁচটি নতুন কারখানার উন্নয়ন কাজ শুরু করে। নোম্যান গ্রুপ সুতা, কাপড়, হোম টেক্সটাইল, বিছানার কভার, পর্দা, লেপ কভার, ডেনিম এবং তোয়ালে উৎপাদন করে। শীর্ষস্থানীয় পোশাক রফতানিকারী নোমান গ্রুপের সহ-প্রতিষ্ঠান জাবের ও জুবায়ের (জেডএন্ডজেড) ফ্যাব্রিক্স লিমিটেড এর মতে, আদর্শ মান আইএসও ১৮১৮৪ এর অধীনে পণ্যগুলো পরীক্ষা, বৈধ এবং এর উৎপাদন নিয়ন্ত্রক করা হয়। আইকেইএ, টার্গেট, জিএপি, জেসি পেনি, টেস্কো, লি অ্যান্ড ফাং, আমেরিকান এগল, ক্যারফুর, ডিজনি, নাইকি, জারা, ম্যাঙ্গো এবং ইউনিক্লো, ওয়ালমার্ট, টার্গেট, কে-মার্ট, পিভিএইচ, নিটারি, এসপ্রিট এবং এইচএমএ। নোমান গ্রুপ ইউরোপীয় ইউনিয়ন, মার্কিন যুক্তরাষ্ট্র, জাপান এবং এশিয়ার দেশগুলিতে রপ্তানি করে। ২০১২ সালে এইচএসবিসি এক্সপোর্ট এক্সেলেন্স পুরস্কার জাতীয় রপ্তানি ট্রফি "Noman Group: A pioneer in garment business"। সংগ্রহের তারিখ ৩১ মার্চ ২০১৫। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "সংরক্ষণাগারভুক্ত অনুলিপি" (পিডিএফ)। ২১ মার্চ ২০১৭ তারিখে মূল (পিডিএফ) থেকে আর্কাইভ করা। সংগ্রহের তারিখ ১৬ মে ২০২১।  "Noman Group: a pioneer in garment business"। The Daily Star। সংগ্রহের তারিখ ২০১৬-০৩-৩০।  "Textile makers get good response at German fair". "Home textile millers going big"। The Daily Star। 28 এপ্রিল, 2011।  এখানে তারিখের মান পরীক্ষা করুন: |তারিখ= (সাহায্য)উদ্ধৃতি টেমপ্লেট ইংরেজি প্যারামিটার ব্যবহার করেছে (link) Borneman, Jim। "Noman Group Installs Monforts Tenter | Textile World"। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Towel makers go for expansion, target higher exports"। The Daily Star। 7 নভেম্বর, 2012।  এখানে তারিখের মান পরীক্ষা করুন: |তারিখ= (সাহায্য)উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Noman Group spending Tk 1,300cr on expansion"। The Daily Star (ইংরেজি ভাষায়)। ২০১৭-০৬-২২। সংগ্রহের তারিখ ২০২০-১১-১৬।  "Zaber and Zubair Fabrics develops virus-killing fabric solution"। Dhaka Tribune। ২০২০-০৫-১৬। সংগ্রহের তারিখ ২০২০-১১-১৬।  "Noman Group: a pioneer in garment business"। The Daily Star (ইংরেজি ভাষায়)। ২০১৪-১০-৩১। সংগ্রহের তারিখ ২০২০-১১-১৬।  "Noman Group: a pioneer in garment business"। The Daily Star (ইংরেজি ভাষায়)। ২০১৪-১০-৩১। সংগ্রহের তারিখ ২০২০-১১-১৬। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Top exporters awarded"। The Daily Star (ইংরেজি ভাষায়)। ২০১৬-০৮-২৯। সংগ্রহের তারিখ ২০২০-১১-১৬। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
ক্যালসিয়াম আয়োডাইড

ক্যালসিয়াম আয়োডাইড একটি অজৈব যৌগ যার রাসায়নিক সংকেত CaI2। এটি ক্যালসিয়াম এবং আয়োডিনের একটি যৌগ। ক্যালসিয়াম কার্বনেট, ক্যালসিয়াম অক্সাইড বা ক্যালসিয়াম হাইড্রোক্সাইডের সাথে হাইড্রোআয়োডিক এসিড বিক্রিয়া করে ক্যালসিয়াম আয়োডাইড তৈরি করা হয়: CaCO3 + 2 HI (aq) → CaI2 (aq) + H2O + CO2 ↑ ক্যালসিয়াম আয়োডাইড এমনিতে বর্ণহীন কঠিন পদার্থ। এটি জলগ্রাহী পদার্থ। অনার্দ্র অবস্থায় জলের থেকে প্রায় চার গুণ ভারী। এর ঘনত্ব ৩.৯৫৬ গ্রাম/সিসি। এই লবণটি জলে খুব দ্রবণীয়। এর ধর্মের সাথে ক্যালসিয়াম ক্লোরাইড লবণের ধর্মের যথেষ্ট মিল রয়েছে। ১৮৯৮ সালে হেনরি মোয়াসঁ সর্বপ্রথম ক্যালসিয়াম আয়োডাইডকে বিশুদ্ধ সোডিয়াম ধাতু দিয়ে বিজারিত করে বিশুদ্ধ ক্যালসিয়াম ধাতু তৈরি করতে সক্ষম হন। CaI2 + 2 Na → 2 NaI + Ca ক্যালসিয়াম আয়োডাইড ধীরে ধীরে বাতাসের অক্সিজেন এবং কার্বন ডাই অক্সাইডের সাথে বিক্রিয়া করে। এক্ষেত্রে আয়োডিন মুক্ত হয় বলে অবিশুদ্ধ ক্যালসিয়াম আয়োডাইড হালকা হলুদ বর্ণের হয়: 2 CaI2 + 2 CO2 + O2 → 2 CaCO3 + 2 I2 ক্যালসিয়াম আয়োডাইড ফটোগ্রাফিতে ব্যবহার করা হয়। বিড়ালের খাবারে আয়োডিনের ঘাটতি মেটাতে আয়োডিনের উৎস হিসাবে এই যৌগটির ব্যবহার দেখা যায়। Turner, Jr., Francis M., সম্পাদক (১৯২০), The Condensed Chemical Dictionary (1st সংস্করণ), New York: Chemical Catalog Co., পৃষ্ঠা 127, সংগ্রহের তারিখ ২০০৭-১২-০৮ উদ্ধৃতি টেমপ্লেট ইংরেজি প্যারামিটার ব্যবহার করেছে (link) R. J. Lewis (1993), Hawley's Condensed Chemical Dictionary 12th edition Gooch, Frank Austin; Walker, Claude Frederic (১৯০৫), Outlines of Inorganic Chemistry, New York: Macmillan, পৃষ্ঠা 340, সংগ্রহের তারিখ ২০০৭-১২-০৮ উদ্ধৃতি টেমপ্লেট ইংরেজি প্যারামিটার ব্যবহার করেছে (link) Turner, Jr., Francis M., ed. (1920), The Condensed Chemical Dictionary (1st ed.), New York: Chemical Catalog Co., p. 127, retrieved 2007-12-08 Mellor, Joseph William (১৯১২), Modern Inorganic Chemistry, New York: Longmans, Green, and Co, পৃষ্ঠা 334, 6909989325689, সংগ্রহের তারিখ ২০০৭-১২-০৮ উদ্ধৃতি টেমপ্লেট ইংরেজি প্যারামিটার ব্যবহার করেছে (link) Jones, Harry Clary (১৯০৬), Principles of Inorganic Chemistry, New York: Macmillan, পৃষ্ঠা 365, সংগ্রহের তারিখ ২০০৭-১২-০৮ উদ্ধৃতি টেমপ্লেট ইংরেজি প্যারামিটার ব্যবহার করেছে (link)
এমপেরর জলপ্রপাত

'এমপেরর' জলপ্রপাত (ইংরেজি: Emperor, অনুবাদ 'সম্রাট') কানাডার ব্রিটিশ কলাম্বিয়া প্রদেশের রবসন পর্বত প্রাদেশিক উদ্যানের অন্তর্গত একটি জলপ্রপাত। এটি রবসন নদীর উপর বৃহত্তম এবং সর্বাধিক পরিচিত জলপ্রপাত। এটি রবসন নদীর বার্গ হ্রদের নির্গমন নালী হতে উৎপন্ন হয়ে কিছুটা দূরে এবং দক্ষিণ-পশ্চিমে কোনে অবস্থিত। 'এমপেরর' জলপ্রপাতের বার্গ হ্রদের নির্গমন নালী হতে উৎপন্ন হয়ে রবসন পর্বতের পাদভূমিতে পতিত হয়েছে। এটির উচ্চতা ১৪২ ফুট(৪৩ মিটার), সমুদ্রপৃষ্ঠ থেকে ৫৩০০ ফুট উপরে অবস্থিত। উপর থেকে পতনের সময় জলস্রোতের অর্ধেক পথে একটি ভূমিস্তরের বাঁধা পেয়ে পতিত হয়। বাঁধাপ্রাপ্ত পানির নিম্নগামী প্রবাহটি দৃশ্যত 'মুরগির লেজে'র মত দেখতে, এর ফলে জলের ঝাপটা তৈরী হয়, যা প্রায় ৬০-৮০ পর্যন্ত দূরে ছড়ায়। এমপেরর জলপ্রপাতে গমনের জন্য, বার্গ হ্রদের মেঠোপথ ধরে প্রায় ১৫ কিমি, এবং ভূ-পৃষ্ট হতে প্রায় ২৫০০ ফিট উপরে উঠতে হয়। 'এমপেরর' জলপ্রপাতের প্বার্শচিত্র জলপ্রপাতের নিকটচিত্র উঁচু স্থান হতে জলপ্রপাতের দৃশ্য Waterfalls of the Pacific Northwest: Emperor Falls "Emperor Falls"। ব্রিটিশ কলাম্বিয়া জিওগ্রাফিকাল নেমস। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Emperor Falls, British Columbia, Canada - World Waterfall Database"। www.worldwaterfalldatabase.com (ইংরেজি ভাষায়)। সংগ্রহের তারিখ ২০২১-০৫-১৬।  http://www.env.gov.bc.ca/bcparks/explore/parkpgs/mt_robson/berg_lake.pdf প্রবেশদ্বার:  ভূগোল উইকিপিডিয়ার সহপ্রকল্পে এমপেরর জলপ্রপাত: কমন্স হতে মিডিয়া উইকিউপাত্ত হতে উপাত্ত
এশিয়ার শহরের তালিকা

এটি দেশ অনুযায়ী এশিয়ার শহরের একটি তালিকা। এশিয়া এশিয়ার মহানগর এলাকার তালিকা এশিয়ার শহুরে সংস্থার তালিকা শহরের তালিকা দেশ অনুযায়ী শহরের তালিকা মহাদেশ অনুসারে শহরের তালিকা আফ্রিকার শহরের তালিকা উত্তর আমেরিকার শহরের তালিকা দক্ষিণ আমেরিকার শহরের তালিকা ইউরোপের শহরের তালিকা ওশেনিয়ার শহরের তালিকা This article includes a শহর-related list of lists. If an internal link incorrectly led you here, you may wish to change the link to point directly to the intended article.
তুরস্কের উপপ্রধানমন্ত্রী

তুরস্কের উপ-প্রধানমন্ত্রী তুরস্ক সরকারের প্রধানের বিলুপ্ত সরকারী ডেপুটি। প্রচলিতভাবে একটি জোটের সমস্ত জুনিয়র অংশীদারই একজন ডেপুটি পান, এবং তারা তাদের নিজ নিজ দলের আকার অনুযায়ী স্থান পান। তুরস্কের প্রধানমন্ত্রী তুরস্কের উপ-প্রধানমন্ত্রীর তালিকা তুরস্কের ভাইস প্রেসিডেন্ট